ข้อบังคับการประปานครหลวงข้อบังคับการประปานครหลวงฉบับที่ ๑๗ว่าด้วยระเบียบการจ้างพ.ศ. ๒๕๑๕(แก้ไขเพิ่มเติมครั้งที่ ๑) [๑] โดยที่เป็นการสมควรปรับปรุงแก้ไขข้อบังคับการประปานครหลวงว่าด้วยระเบียบการจ้าง คณะกรรมการ การประปานครหลวง อาศัยอำนาจตามความในมาตรา ๒๔แห่งพระราชบัญญัติการประปานครหลวง พ.ศ. ๒๕๑๐ วางข้อบังคับไว้ ดังต่อไปนี้ข้อ ๑ข้อบังคับนี้เรียกว่า ข้อบังคับการประปานครหลวงฉบับที่ ๑๗ว่าด้วยระเบียบการจ้าง พ.ศ.๒๕๑๕ (แก้ไขเพิ่มเติมครั้งที่ ๑)ข้อ ๒ให้ยกเลิกความในข้อ ๑๘ และ ๑๙ แห่งข้อบังคับการประปานครหลวง ฉบับที่ ๕ว่าด้วยระเบียบการจ้าง พ.ศ. ๒๕๑๑ และให้ใช้ความต่อไปนี้แทนข้อ ๑๘อำนาจในการสั่งจ้างโดยวิธีสามัญและโดยวิธีประกวดราคา แบ่งออกเป็นดังนี้(๑) การจ้างคราวหนึ่ง ซึ่งมีราคาไม่เกิน ๑๐,๐๐๐ บาทให้หัวหน้ากองจัดซื้อและพัสดุ หรือหัวหน้ากองที่ผู้ว่าการมอบหมาย เป็นผู้อนุญาต(๒) การจ้างคราวหนึ่ง ซึ่งมีราคาเกินกว่า ๑๐,๐๐๐ บาทแต่ไม่เกิน ๑๐๐,๐๐๐ บาทให้ผู้อำนวยการฝ่ายธุรการหรือผู้อำนวยการฝ่ายที่ผู้ว่าการมอบหมาย เป็นผู้อนุญาต(๓) การจ้างคราวหนึ่ง ซึ่งมีราคาเกินกว่า ๑๐๐,๐๐๐ บาทแต่ไม่เกิน ๕๐๐,๐๐๐ บาท ให้รองผู้ว่าการที่ผู้ว่าการมอบหมาย เป็นผู้อนุญาต(๔) การจ้างคราวหนึ่งซึ่งมีราคาเกินกว่า ๕๐๐,๐๐๐ บาท แต่ไม่เกิน ๑,๐๐๐,๐๐๐ บาท ให้ผู้ว่าการเป็นผู้อนุญาต(๕) การจ้างคราวหนึ่งซึ่งมีราคาเกินกว่า ๑,๐๐๐,๐๐๐ บาท แต่ไม่เกิน ๒,๐๐๐,๐๐๐ บาท ให้ประธานกรรมการการประปานครหลวง เป็นผู้อนุญาต(๖) การจ้างคราวหนึ่ง ซึ่งมีราคาเกินกว่า ๒,๐๐๐,๐๐๐ บาทให้คณะกรรมการ การประปานครหลวง เป็นผู้อนุญาต(๗)ในกรณีจำเป็นเร่งด่วนซึ่งไม่อาจขออนุญาตจากผู้มีอำนาจอนุญาตการสั่งจ้างได้ก่อนและการจ้างนั้นมีราคาไม่เกิน ๑,๐๐๐ บาทให้หัวหน้าหน่วยงานระดับแผนกหรือเทียบเท่าขึ้นไปสั่งจ้างโดยวิธีสามัญตกลงราคาได้ก่อนและเมื่อจ้างแล้วต้องรายงานให้ผู้มีอำนาจสั่งจ้างทราบพร้อมด้วยเหตุผลและความจำเป็นโดยมิชักช้าข้อ ๑๙อำนาจในการสั่งจ้างโดยวิธีพิเศษ แบ่งออกเป็นดังนี้(๑) การจ้างคราวหนึ่ง ซึ่งมีราคาไม่เกิน ๕๐,๐๐๐ บาทให้ผู้อำนวยการฝ่ายธุรการ หรือผู้อำนวยการฝ่ายที่ผู้ว่าการมอบหมาย เป็นผู้อนุญาต(๒) การจ้างคราวหนึ่ง ซึ่งมีราคาเกินกว่า ๕๐,๐๐๐ บาทแต่ไม่เกิน ๒๕๐,๐๐๐ บาท ให้รองผู้ว่าการที่ผู้ว่าการมอบหมาย เป็นผู้อนุญาต(๓) การจ้างคราวหนึ่งซึ่งมีราคาเกินกว่า ๒๕๐,๐๐๐ บาท แต่ไม่เกิน ๕๐๐,๐๐๐ บาท ให้ผู้ว่าการเป็นผู้อนุญาต(๔) การจ้างคราวหนึ่งซึ่งมีราคาเกินกว่า ๕๐๐,๐๐๐ บาท แต่ไม่เกิน ๑,๐๐๐,๐๐๐ บาทให้ประธานกรรมการการประปานครหลวง เป็นผู้อนุญาต(๕) การจ้างคราวหนึ่ง ซึ่งมีราคาเกินกว่า ๑,๐๐๐,๐๐๐ บาทให้คณะกรรมการ การประปานครหลวง เป็นผู้อนุญาตข้อ ๓ ให้ยกเลิกความในข้อ๒๓ แห่งข้อบังคับ การประปานครหลวง ฉบับที่ ๕ ว่าด้วยระเบียบการจ้าง พ.ศ. ๒๕๑๑และให้ใช้ความต่อไปนี้แทนข้อ ๒๓กรรมการรับซองประกวดราคา กรรมการเปิดซองประกวดราคากรรมการตรวจการจ้างและกรรมการดำเนินการตกลงกับผู้รับจ้างโดยวิธีพิเศษคณะหนึ่ง ๆให้ประกอบด้วยกรรมการอย่างน้อย ๓ คนและเป็นพนักงานตำแหน่งประจำแผนกหรือเทียบเท่าขึ้นไปถ้าเป็นการจ้างโดยวิธีสามัญตกลงราคาหรือการจ้างในกรณีจำเป็นเร่งด่วนตามความในข้อ ๗ (๑) หรือข้อ ๑๘ (๗) ในข้อบังคับนี้ให้ลดจำนวนกรรมการตรวจการจ้างลงเหลืออย่างน้อย ๒ คนในการประกวดราคารายหนึ่งใดห้ามตั้งบุคคลคนเดียวกันเป็นกรรมการทั้งในคณะกรรมการรับซองประกวดราคาและคณะกรรมการเปิดซองประกวดราคาในคณะกรรมการเปิดซองประกวดราคาก็ดีคณะกรรมการตรวจการจ้างก็ดีควรให้มีผู้ทรงคุณวุฒิหรือผู้ชำนาญในกิจการจ้างนั้นเข้าร่วมด้วยอย่างน้อย ๑ คนกรรมการดังกล่าวในข้อนี้ต้องมีจำนวนไม่ต่ำกว่ากึ่งหนึ่งของจำนวนทั้งหมดจึงจะดำเนินการตามที่กำหนดได้หากกรรมการคนใดจะปฏิบัติงานตามที่ได้รับแต่งตั้งไม่ได้จะมอบหมายให้พนักงานผู้หนึ่งผู้ใดปฏิบัติงานแทนตนก็ได้ แต่ทั้งนี้ ห้ามตั้งบุคคลคนเดียวเป็นผู้แทนของกรรมการแต่ละคนการตั้งผู้แทนให้กระทำเป็นหนังสือ และให้รายงานผู้ว่าการ การประปานครหลวง เสียก่อนข้อ ๔ให้ใช้ข้อบังคับนี้ ตั้งแต่วันที่ ๒๔ สิงหาคม ๒๕๑๕ เป็นต้นไปให้ไว้ ณ วันที่ ๓๑ สิงหาคม ๒๕๑๕พ่วง สุวรรณรัฐปลัดกระทรวงมหาดไทย ผู้ใช้อำนาจของรัฐมนตรีว่าการกระทรวงมหาดไทยประธานกรรมการ การประปานครหลวงสุกัญญา/ผู้จัดทำ๑๑ มกราคม ๒๕๔๙สุเมธ/ปรับปรุง๒๐ กรกฎาคม ๒๕๕๘[๑] ราชกิจจานุเบกษาเล่ม ๘๙/ตอนที่ ๑๔๘/ฉบับพิเศษ หน้า ๒๔/๒ ตุลาคม ๒๕๑๕